|  |  |  |
| --- | --- | --- |
| **MINISTERUL FINANŢELOR****AL REPUBLICII MOLDOVA** |  | **МИНИСТЕРСТВО ФИНАНСОВ****РЕСПУБЛИКИ МОЛДОВА** |

 **ORDIN** *PROIECT*

 “\_\_\_\_”\_\_\_\_\_\_\_\_\_\_20\_\_\_ mun. Chişinău Nr.\_\_\_\_\_

 **Cu privire la aprobarea termenilor de**

 **referință pentru auditarea situațiilor**

 **financiare anuale ale întreprinderilor de stat**

 **și societăților pe acțiuni în care cota**

 **statului depășește 50% din capitalul social**

În baza prevederilor art. 27 alin. (3) lit. a) al Legii nr. 61-XVI din 16 martie 2007 privind activitatea de audit (republicată în Monitorul Oficial al Republicii Moldova, 2012, nr. 72-75, art. 230), cu modificările şi completările ulterioare, și întru executarea prevederilor art. 131 alin. (2) al Legii nr. 146 – XIII din 16 iunie 1994 cu privire la întreprinderea de stat (Monitorul Oficial al Republicii Moldova, 1994, nr. 2, art. 9), cu modificările şi completările ulterioare, și a art. 89 alin. (1) al Legii nr. 1134 – XIII din 2 aprilie 1997 privind societățile pe acțiuni (republicată în Monitorul Oficial al Republicii Moldova, 2008, nr.1-4, art.1), cu modificările și completările ulterioare,

**ORDON:**

1. Se aprobă termenii de referință pentru auditarea situațiilor financiare anuale ale întreprinderilor de stat și societăților pe acțiuni în care cota statului depășește 50% din capitalul social, conform anexei.
2. Prezentul ordin intră în vigoare din data publicării în Monitorul Oficial al Republicii Moldova.

 **MINISTRU Anatol ARAPU**

Anexă

la ordinul Ministrului Finanțelor

 nr. \_\_ din \_\_\_\_\_\_\_ 2015

**Termenii de referință**

**pentru auditarea situațiilor financiare anuale ale întreprinderilor de stat și societăților pe acțiuni în care cota statului depășește 50% din capitalul social**

1. Termenii de referință sînt elaborați în scopul oferirii informației necesare fondatorului în procesul auditării situațiilor financiare anuale ale întreprinderilor de stat și societăților pe acțiuni în care cota statului depășește 50% din capitalul social (în continuare – entități).
2. Societatea de audit care participă la concursul de selectare privind auditarea situațiilor financiare anuale ale entităților, trebuie să întrunească următoarele cerințe speciale privind:
3. modul de prezentare a scrisorii de înaintare a ofertei;
4. structura ofertei;
5. condițiile de participare la concurs;
6. criteriile de evaluare a societății de audit;
7. efectuarea auditului;
8. modul de prezentare a scrisorii către persoanele însărcinate cu guvernanța (Consiliul de administrație al întreprinderii de stat/Consiliul societății pe acțiuni) și către conducere;
9. raportul auditorului și modul de prezentare a acestuia.

1. Informația privind lansarea concursului se face publică de către entitate în modul stabilit. Societatea de audit prezintă scrisoarea de înaintare a ofertei de participare la concurs în termenul indicat de către entitate în informația de lansare. În cazul în care, scrisoarea parvine după termenul indicat, aceasta este respinsă, fără a fi examinată.
2. Oferta de participare la concurs se întocmește pe blancheta cu antet a societății de audit în limba de stat, în două exemplare (unul – pentru entitate, altul – pentru societatea de audit) și conține următoarea informație:
3. denumirea societății de audit, adresa, telefoanele de contact, e-mail, rechizitele bancare;
4. descrierea succintă a activității societății de audit, cu prezentarea experienței auditorilor angajați;
5. numărul misiunilor de audit și tipurile de entități auditate pentru ultima perioadă de gestiune;
6. perioada de efectuare a auditului, cu respectarea termenilor indicați de către entitate;
7. numărul minim al auditorilor care vor efectua auditul obligatoriu al situațiilor financiare anuale;
8. utilizarea, după caz, a activității expertului, ținînd cont de domeniul de activitate al entității;
9. onorariul de audit;
10. respectarea condițiilor de participare la concurs conform prevederilor pct.5;
11. semnătura conducătorului.

La ofertă se anexează copia Licenței pentru desfășurarea activității de audit.

 5. Condițiile de participare la concurs includ:

1. întocmirea contractului de audit/scrisorii de misiune conform prevederilor art. 7 alin. (3) al Legii nr. 61-XVI din 16 martie 2007 privind activitatea de audit și a Standardului Internațional de Audit (în continuare – S.I.A.) 210 „Convenirea asupra termenilor misiunilor de audit”;
2. asigurarea riscului de audit conform prevederilor art. 9 al Legii nr. 61-XVI din 16 martie 2007 privind activitatea de audit;
3. utilizarea lucrărilor expertului conform prevederilor S.I.A. 620 „Utilizarea activității unui expert din partea auditorului”, după caz;
4. întocmirea și prezentarea scrisorii către persoanele însărcinate cu guvernanța și către conducere conform prevederilor S.I.A. 260 „Comunicarea cu persoanele însărcinate cu guvernanța” și S.I.A. 265 „Comunicarea deficienților în controlul intern către persoanele însărcinate cu guvernanța și către conducere”;

 5) întocmirea și prezentarea Raportului auditorului conform prevederilor art. 8 al Legii nr. 61-XVI din 16 martie 2007 privind activitatea de audit, precum și în dependență de caz, conform prevederilor S.I.A. 700 „Formarea unei opinii și raportarea cu privire la situațiile financiare”, S.I.A. 705 „Modificări ale opiniei raportului auditorului independent”, S.I.A. 706 „Paragrafele de observații și paragrafele explicative din raportul auditorului independent”.

1. Evaluarea și selectarea societăților de audit se efectuează în mod confidențial de către Consiliul de administrație al întreprinderii de stat/Consiliul societății pe acțiuni, ținînd cont de informația expusă în ofertă, luînd în calcul:
2. perioada de efectuare a auditului;
3. termenele de prezentare a scrisorii către persoanele însărcinate cu guvernanța și către conducere și a raportului auditorului;
4. modul de corespundere a condițiilor de participare la concurs conform prevederilor pct. 5;
5. onorariul de audit.

Experiența anterioară privind efectuarea auditului situațiilor financiare anuale la întreprinderile de stat și societățile pe acțiuni în care cota statului depășește 50% din capitalul social constituie un avantaj suplimentar, cu respectarea prevederilor art. 11 alin. (4), lit.g) al Legii nr. 61-XVI din 16 martie 2007 privind activitatea de audit.

Cîștigător al concursului este desemnată societatea de audit, selectată în condițiile pct. 6. Entitatea contactează doar societatea de audit cîștigătoare.

1. Societatea de audit este obligată să garanteze:
2. independența onorariului de audit de evenimentele bazate pe condiționări sau de eventualități neprevăzute conform prevederilor Legii nr. 61-XVI din 16 martie 2007 privind activitatea de audit și a Codului etic al profesioniștilor contabili;
3. respectarea principiului confidențialității informației, obținute în timpul efectuării auditului conform prevederilor art. 13 al Legii nr. 61-XVI din 16 martie 2007 privind activitatea de audit și a Codului etic al profesioniștilor contabili.
4. Termenii de referință pentru auditarea situațiilor financiare ale întreprinderilor de stat și societăților pe acțiuni în care cota statului depășește 50% din capitalul social includ:
5. societatea de audit desemnată planifică auditul conform prevederilor S.I.A. 300 „Planificarea unui audit al situațiilor financiare” și elaborează strategia generală de audit și planul de audit, ținînd cont de dimensiunea și complexitatea beneficiarului, precum și, în dependență de caz, a experienței anterioare în cadrul beneficiarului a membrilor echipei misiunii de audit;

 2) auditul se efectuează conform S.I.A. şi include efectuarea testelor asupra tranzacţiilor şi/sau privind existenţa, proprietatea şi modul de evaluare a elementelor contabile ale beneficiarului. Societatea de audit desemnată analizează sistemele contabile şi de control intern astfel, încât să poată stabili dacă acestea sunt potrivite pentru a fi folosite ca bază pentru întocmirea situaţiilor financiare şi dacă beneficiarul a ținut corect contabilitatea conform cerințelor legislației din domeniu;

 3) auditul include evaluarea estimărilor semnificative şi a deciziilor conducerii privind întocmirea situaţiilor financiare, pentru a stabili dacă politicile contabile sunt adecvate circumstanţelor beneficiarului și dacă sunt aplicate consecvent şi prezentate în mod adecvat;

4) pînă la emiterea raportului auditorului, societatea de audit adresează o scrisoare în original pe blancheta cu antet în limba de stat conducerii beneficiarului și în copie în adresa persoanelor însărcinate cu guvernanța, care include deficiențele pe care auditorul le-a identificat pe parcursul auditului și care, potrivit raționamentului profesional sunt suficient de importante pentru a atrage atenția, precum și propuneri de soluționare a acestora;

5) pe baza rezultatelor auditului, se întocmește Raportul auditorului în limba de stat pe blancheta cu antet a societății de audit și se prezintă în original conducerii beneficiarului și în copie persoanelor însărcinate cu guvernanța, în termenele stabilite în contractul de audit/scrisoarea de misiune;

6) concomitent cu prezentarea Raportului auditorului, societatea de audit prezintă în original conducerii beneficiarului auditat și în copie persoanelor însărcinate cu guvernanța, pentru perioada auditată informația privind analiza indicatorilor economico-financiari, care includ:

 a) rentabilitatea vînzărilor;

 b) rentabilitatea activelor nete;

 c) rentabilitatea financiară;

 d) rata de acoperire a capitalului propriu;

 e) rata lichidității;

 f) rata solvabilității.